laion/Wikipedia-Exotic huggingface dataset:
রিচার্ড অস্টিন

রিচার্ড আর্করাইট অস্টিন (ইংরেজি: Richard Austin; জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জ্যামাইকার কিংস্টনে জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। বহুমূখী ক্রীড়া প্রতিভার অধিকারী রিচার্ড অস্টিন একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন তিনি। ২১ মার্চ, ১৯৭৫ তারিখে মন্টেগো বে এলাকার জারেট পার্কে ত্রিনিদাদ ও টোবাগো দলের বিপক্ষ তার প্রথম-শ্রেণীর ক্রিকেটে অভিষেক ঘটে। ঐ খেলায় তিনি ০ ও ৭৪ রান সংগ্রহের পাশাপাশি ৩৪ রানে ৩ উইকেট দখল করেন। এর পরপরই তিনি জ্যামাইকা অনূর্ধ্ব-১৯ দলে প্রতিনিধিত্ব করেন। ২২ ফেব্রুয়ারি, ১৯৭৬ তারিখে কেনসিংটন ওভালে বার্বাডোসের বিপক্ষে লিস্ট এ ক্রিকেটে প্রথমবারের মতো অংশগ্রহণ করেন। ব্যাটিং উদ্বোধনে নেমে ৩ রান তোলেন ও দুই ওভারে ৭ রান দিয়ে কোন উইকেট পাননি। ১৯৭৮ সালে ল্যাঙ্কাশায়ার লীগে চার্চ ক্রিকেট ক্লাব ও ১৯৮২ সালে এনফিল্ড ক্রিকেট ক্লাবে খেলেন। ব্যাটিংয়ে ধারাবাহিকতা বজায় রাখায় তৎকালীন শক্তিশালী ওয়েস্ট ইন্ডিজ দলে খেলার সুযোগ পান তিনি। ১৯৭৭ সালে ক্যারি প্যাকারের বিশ্ব সিরিজ ক্রিকেটে যোগদানের প্রস্তাব পান ও তিনি তা সাদরে গ্রহণ করেন। মার্চ, ১৯৭৮ সালে সফরকারী অস্ট্রেলিয়া দলের বিপক্ষে সিরিজের প্রথম দুই টেস্টে ২, ২০ ও ০/৫ লাভ করেন। বোর্দা ক্রিকেট গ্রাউন্ডে অনুষ্ঠিত তৃতীয় টেস্টেও দলে অন্তর্ভুক্ত থাকলেও বিশ্ব সিরিজের ক্রিকেটার ডেসমন্ড হেইন্স ও ডেরেক মারে’র সাথে তাকেও বাদ দেয়া হয়। তাদের বাদ দেয়ার প্রতিবাদে বিশ্ব সিরিজের বেশ কয়েকজন খেলোয়াড় টেস্ট বয়কট করে। ১৯৭৭ থেকে ১৯৭৯ মেয়াদকালে বিশ্ব সিরিজ ক্রিকেটে অংশ নেয়ার ফলে তাকে আর ওয়েস্ট ইন্ডিজ দলে ঠাঁই দেয়া হয়নি। ফলে তিনি লরেন্স রো’র নেতৃত্বাধীন ওয়েস্ট ইন্ডিজ দলের বিদ্রোহী সদস্যরূপে ১৯৮২ থেকে ১৯৮৪ মেয়াদকালে দুইবার দক্ষিণ আফ্রিকা গমন করেন। পরবর্তীতে ২০ জুন, ২০১১ তারিখে জামাইকার ক্রিকেটের উন্নয়ন সংঘ, ক্যারিবীয় দ্বীপপুঞ্জসহ ও বহিঃবিশ্বের কাছে ঐ সময়কার দূর্বল দলের পক্ষে ক্ষমা প্রার্থনা করেন। ক্রিকেট খেলা থেকে অবসর নেয়ার পর মাত্রাতিরিক্ত মদ্যপান ও নিষিদ্ধ মাদকের দিকে ঝুঁকে পড়েন এবং গৃহহীন হন। ৭ ফেব্রুয়ারি, ২০১৫ তারিখে রিচার্ড অস্টিনের দেহাবসানের কথা ঘোষণা করা হয়। "Former West Indies all-rounder Richard Austin dies"। Stabroek News। Stabroek News। সংগ্রহের তারিখ ১৩ ফেব্রুয়ারি ২০১৫।  "First-Class Matches played by Richard Austin"। Cricket Archive। CricketArchive। সংগ্রহের তারিখ ৩ সেপ্টেম্বর ২০১২।  "Jamaica v Trinidad and Tobago 1974/75"। Cricket Archive। সংগ্রহের তারিখ ৩ সেপ্টেম্বর ২০১২।  "Barbados v Jamaica in 1975/76"। Cricket Archive। সংগ্রহের তারিখ ৩ সেপ্টেম্বর ২০১২।  Robinson, p. 195. The unforgiven "Rowe apologises for rebel tour as Jamaica honours him"। ২৪ জুন ২০১১ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৫।  "He bowled for his country but now begs for himself"। The Age। Fairfax Media। সংগ্রহের তারিখ ৪ সেপ্টেম্বর ২০১২।  "সংরক্ষণাগারভুক্ত অনুলিপি"। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৫।  Robinson, R. (1979) The Wildest Tests, Cassell Australia: Sydney. আইএসবিএন ০ ৭২৬৯ ৭৩৭৫ ০. ইএসপিএনক্রিকইনফোতে রিচার্ড অস্টিন (ইংরেজি) ক্রিকেটআর্কাইভে রিচার্ড অস্টিন (সদস্যতা প্রয়োজনীয়) (ইংরেজি)
লিনাস পাউলিং

লিনাস কার্ল পাউলিং ( জন্ম-ফেব্রুয়ারি ২৮, ১৯০১- মৃত্যু-আগস্ট ১৯, ১৯৯৪) একজন বিশ্ববিখ্যাত রসায়নবিদ। তিনিই ১৯৫৪ এ রসায়ন এবং ১৯৬৩ সালে শান্তিতে দুইবার নোবেল পুরস্কার লাভ করেন। লিনাস কার্ল পাউলিং মার্কিন যুক্তরাষ্ট্রের অরেগনের পোর্টল্যান্ডে জন্মগ্রহণ করেন। তার পিতা হারম্যান হেনরি উইলিয়াম পাউলিং ছিলেন অরেগনের একজন জার্মান বংশভূত ফার্মাসিস্ট এবং মা লুসি ইসাবেল ডার্লিং অরেগন জন্মগ্রহণকারি ও ইংরেজ-স্কটিশ বংশভূত। কনডন ও পোর্টল্যান্ডের স্কুলে প্রাথমিক ও মাধ্যমিক শিক্ষা শেষে ১৯১৭ সালে পাউলিং ওরেগন স্টেট কলেজে যোগ দেন। সেখান থেকে ১৯২২ সালে রসায়নিক প্রকৌশলে বি.এস.সি. ডিগ্রি লাভ করেন। ১৯১৯-১৯২০ সালের দিকে তিনি স্টেট কলেজে পরিমানগত বিশ্লেষনের (Quantitative Analysis) পূর্ণকালীন শিক্ষক হিসেবে কর্মরত ছিলেন। এরপর তিনি ক্যালিফোর্নিয়া ইনস্টিটিউট অফ টেকনোলজিতে ফেলো হিসেবে যোগ দেন। সেখানে তিনি অধ্যাপক আর. জি. ডিকিনসন ও রিচার্ড সি. টোলম্যানের তত্ত্বাবধায়নে কাজ করেন। ১৯২৫ সালে তিনি পিএইচডি সম্পন্ন করেন। তার মাইনর বিষয় ছিল পদার্থবিদ্যা ও গণিত। পরমাণুতে বিভিন্ন শক্তিস্তরে সর্বাধিক সংখ্যাক ইলেকট্রনের বিন্যাস সম্পর্কে ১৯২৫ সালে পাউলিং একটি নীতি উপস্থাপন করেন। এটি তার বর্জন নীতি হিসেবে পরিচিত। নীতিটি হল,-" একই পরমাণুতে যে কোন দুটি ইলেকট্রনের চারটি কোয়ান্টাম সংখ্যার মান কখনো এক হতে পারে না।" এই বর্জন নীতির মূল কথা হল, একটি পারমাণবিক অর্বিটালে সর্বাধিক দুইটি ইলেকট্রন থাকতে পারে যদি তাদের ঘূর্ণন (Spin) বিপরীতমুকী হয়। ১৯৫৪ সালে পাউলিং অরবিটাল সংকরণ তত্ত্বের জন্য তিনি রসায়নে নোবেল পুরস্কার লাভ করেন। নিউক্লিয় শক্তির পরীক্ষা নিষিদ্ধকরণ আইন বাস্তবায়নের প্রচেষ্টার জন্য শান্তিতে ১৯৬২ সালে নোবেল পুরস্কার লাভ করেন। বিজ্ঞানী পাউলিং ১৯ আগস্ট, ১৯৯৪ সালে মৃত্যুবরণ করেন। গণিত উদ্ভববিজ্ঞান প্রকল্পে লিনাস পাউলিং দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1098/rsbm.1996.0020, এর পরিবর্তে দয়া করে |doi=10.1098/rsbm.1996.0020 সহ {{সাময়িকী উদ্ধৃতি}} ব্যবহার করুন। "Linus Pauling's Childhood (1901-1910)"। Special collections। Oregon State University Libraries। মে ১৪, ২০১৩ তারিখে মূল থেকে আর্কাইভ করা। সংগ্রহের তারিখ এপ্রিল ২৫, ২০১৩।  "Linus Pauling"। NNDB: Tracking the entire world। Soylent Communications। সংগ্রহের তারিখ এপ্রিল ২৫, ২০১৩।  দাশগুপ্ত, ধীমান (এপ্রিল ১৯৯৭)। বিজ্ঞানী চরিতাভিধান। ২ (১ সংস্করণ)। কলকাতা: বাণীশিল্প। পৃষ্ঠা ২৫। আইএসবিএন বিহীন |আইএসবিএন= এর মান পরীক্ষা করুন: invalid character (সাহায্য)।
ইয়াহু!

ইয়াহু বা ইয়াহু! ইনক. (ইংরেজি: Yahoo! Inc.) একটি বৃহৎ ইন্টারনেট ভিত্তিক বাণিজ্য প্রতিষ্ঠান। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সানিভেল শহরে এর প্রধান কার্যালয় অবস্থিত। ডেভিড ফিলো ও জেরি ইয়াং ইয়াহু এর প্রতিষ্ঠাতা। ইয়াহু'র রয়েছে ওয়েবসাইট, সার্চইঞ্জিন, ইয়াহু ডিকশেনারী, ইয়াহু! মেইল, ইয়াহু নিউজ, ইয়াহু গ্রুপ, ইয়াহু এন্সার, অ্যাডভার্টাইজমেন্ট, অনলাইন ম্যাপ, ইয়াহু ভিডিও, সোশ্যাল মিডিয়া সেবা ইত্যাদি। ইয়াহু যুক্তরাষ্ট্রের অন্যতম বড় ওয়েবসাইট। ১৯৯৪ সালের জানুয়ারি মাসে ইয়াহু চালু হলেই ইনকর্পোরেটেড হয় ১৯৯৫ সালের ১ মার্চ। ২০০৯ সালের ১৩ জানুয়ারি ইয়াহু ক্যারল বার্টজকে নিয়োগ দেয় প্রধান নির্বাহী কর্মকর্তা এবং পরিচালনা বোর্ডের সদস্য হিসেবে। ২০১১ সালের ৬ সেপ্টেম্বর বার্টজকে প্রধান নির্বাহীর পদ থেকে অপসারন করা হয় এবং টিম মর্সকে অস্থায়ীভাবে এ পদটি দেয়া হয়। ৪ই জানুয়ারি ২০১২ সালে পেপালের সাবেক প্রেসিডেন্ট স্কট থম্পসনকে নতুন প্রধান নির্বাহীর পদে নিযুক্ত করা হয়।। সংবাদ সংস্থাগুলো তথ্য অনুসারে ইয়াহুর নিয়মিত ব্যবহারকারী প্রায় ৭০০ মিলিয়ন। ইয়াহু দাবি করে "প্রতি মাসে প্রায় ৫ কোটি মানুষ ৩০টি ভাষায় ইয়াহু ব্যবহার করে। গুগল https://info.yahoo.com/management-team http://www.valuewalk.com/2015/01/yahoo-inc-vmware-inc-beat-earnings-estimates/ Yahoo! Inc. Form 10-K, Securities and Exchange Commission, February 28, 2014 http://www.marketwatch.com/investing/stock/yhoo/financials https://ca.finance.yahoo.com/q/bs?s=YHOO&annual "সংরক্ষণাগারভুক্ত অনুলিপি"। ২৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৫ জুন ২০১৫।  "Yahoo.com Site Info"। Alexa.com। Alexa Internet। মে ২৭, ২০১৫ তারিখে মূল থেকে আর্কাইভ করা। সংগ্রহের তারিখ এপ্রিল ৬, ২০১৫।  http://www.quantcast.com/search?q=yahoo Quantcast.com http://www.smh.com.au/business/world-business/yahoo-fires-ceo-after-tumultuous-tenure-20110907-1jwmu.html http://www.bbc.co.uk/news/business-16414704 http://www.bbc.co.uk/news/business-17984877 "Most Popular E-mail Newsletter". USA Today. November 7, 2011 http://www.linkedin.com/company/yahoo ইয়াহু ওয়েব পোর্টাল
ইসলামি দৃষ্টিকোণ হতে পুণ্য

ইসলামে পুণ্য (সওয়াব) বা আল-বিররু হল ইসলামী নীতিশাস্ত্রের একটি প্রধানতম গুরুত্বপূর্ণ অংশ। প্রায়শই, তাকওয়াকে পুণ্যের সমার্থক বলে চিহ্নিত করা হলেও প্রকৃতপক্ষে ইসলামে পুণ্য অপেক্ষাকৃতভাবে একটি ভিন্ন ও বিস্তৃত সংজ্ঞাকে নির্দেশ করে। কুরআনে পুণ্য (আল-বিররু) সংজ্ঞায়িত হয়েছে এভাবে: ২:১৭৭ পুণ্য (আল-বিররু) শুধু এই নয় যে, পূর্ব কিংবা পশ্চিমদিকে মুখ করবে, বরং বড় পুণ্য হল এই যে, ঈমান আনবে আল্লাহর উপর কিয়ামত দিবসের উপর, ফেরেশতাদের উপর এবং সমস্ত নবী-রসূলগণে র উপর, আর সম্পদ ব্যয় করবে তাঁরই মহব্বতে আত্নীয়-স্ব জন, এতীম-মিসকীন , মুসাফির-ভিক্ষুক ও মুক্তিকামী ক্রীতদাসদের জন্যে। আর যারা নামায প্রতিষ্ঠা করে, যাকাত দান করে এবং যারা কৃত প্রতিজ্ঞা সম্পাদনকারী এবং অভাবে, রোগে-শোকে ও যুদ্ধের সময় ধৈর্য ধারণকারী তারাই হল সত্যাশ্রয়ী, আর তারাই পরহেযগার। — "কুরআন" (পিডিএফ)। ১৯ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ ডিসেম্বর ২০১৫।  হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত: "নবী মুহাম্মাদ (সাঃ) বলেছেন, "পুণ্য (الْبِرُّ, আল-বিররু) হল সদ্ব্যবহার, আর পাপ (الْإِثْمُ, আল-ইছ্মু) হলো যা সন্দেহ তৈরি করে এবং তুমি পছন্দ কর না যে লোকজন তা জেনে ফেলুক।"" — সহীহ মুসলিম, ৩২:৬১৯৫ (ইংরেজি),সহীহ মুসলিম, ৩২:৬১৯৬ (ইংরেজি) ওয়াবিসা বিন মাবাদ হতে বর্ণিত: “আমি আল্লাহর রাসুলের কাছে গেলাম এবং তিনি আমাকে জিজ্ঞেস করলেন: “তুমি কি পুণ্য সম্পর্কে জানতে এসেছ?” আমি ইতিবাচক উত্তর দিলাম। তখন তিনি বললেন: “তোমার হৃদয়কে জিজ্ঞাসা কর। পুণ্য হল যা আত্মাকে প্রশান্তি এবং হৃদয়কে প্রস্বস্তি দেয়, আর পাপ হল যা সন্দেহ সৃষ্টি করে এবং হৃদয়কে বিচলিত করে, এমনকি লোকে যদি তা বৈধ বলে এবং বারবার তা ন্যায়সঙ্গত বলে তোমাকে বোঝাতে থাকে তাঁর পরও।” — আহমাদ আদ-দারমি "40 Hadith: Nawawi: 27, English translation: Hadith 27"। sunnah.com। সংগ্রহের তারিখ ১৪ এপ্রিল ২০১৫।  ইসলামের দৃষ্টিতে পাপ ইসলাম প্রবেশদ্বার
যুদ্ধ বিমান

যুদ্ধ বিমান শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়। যুদ্ধক্ষেত্রে মূলত ভূমিতে অবস্থিত বস্তুসমূহের উপর আক্রমণ চালানোর জন্য যুদ্ধ বিমান ব্যবহার করা হয়। আমেরিকাতে পারসুইট বলা হত যুদ্ধ বিমান পরিচালনাকারী গোষ্ঠিকে। ব্রিটেনে এসব বিমান বা বিমান পরিচালনাকারী দেরকে রয়াল ফ্লাইং ক্রপস বলা হত। প্রথম বিশ্বযুদ্ধ চলাকালে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘণ্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘণ্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীকালে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিসাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।
ভাগাড়

ভাগাড় বা ধাপার মাঠ হল আবর্জনা ব্যবস্থাপনা বা পরিশোধনের সবচেয়ে পুরাতন ব্যবস্থা। এতে ময়লা বা আবর্জনাকে কোন নির্দিষ্ট স্থানে ফেলে মাটিচাপা দেয়া হয়। ঐতিহাসিকভাবে ভাগাড় সুশৃঙ্খলভাবে বর্জ্য নিষ্কাশনের জন্য সবচেয়ে বেশি প্রচলিত ব্যবস্থা। পৃথিবীর বহু জায়গায় এটি দেখতে পাওয়া যায়। আবর্জনাভূমি নানান ধরনের হতে পারে (যেখানে একজন ময়লা উৎপাদনকারী তার বর্জ্য, উৎপন্ন স্থানেই নিজস্ব জায়গায় ফেলবে) অথবা সকলের জন্য ব্যবহার্য হতে পারে, যেখানে অনেক উৎপাদনকারী ময়লা ফেলবেন। অনেক ভাগাড়ই আবর্জনা ফেলা ছাড়াও অন্য কাজে ব্যবহার হয়ে থাকে, যেমন - অস্থায়ীভাবে বর্জ্য জমা রাখার জন্য এবং ঘনীকৃত করে অন্য জায়গায় নিয়ে যাওয়ার প্রস্তুতির জন্য কিংবা আবর্জনা প্রক্রিয়াকরণের কাজে (বেছে আলাদা করা, পরিশোধন করা কিংবা পুনর্ব্যবহারোপোযোগী করে তোলা)। বাংলাদেশে এখনও বিজ্ঞানসম্মতভাবে আবর্জনা ব্যবস্থাপনার জন্য কোন সরকারী ভাগাড় গড়ে ওঠেনি। বেশিরভাগ পৌরসভা ময়লা সংগ্রহ করে সেটাকে কোন গর্তে বা নিচু জায়গায় ফেলে থাকে। তবে রাজধানী ঢাকাতে দুটি পরিবেশসম্মত আবর্জনা ব্যবস্থাপনা কলে চালু করা হবে৷ এর একটি মাতুয়াইলে এবং অন্যটি আমিনবাজারে৷ একটি রাজধানীর পূর্বাঞ্চলের জন্য এবং অন্যটি পশ্চিমাঞ্চলের জন্য৷ রাজধানীর সব আবর্জনা এ দুটি স্থানে ফেলা হয়৷ তবে এসব ভাগাড়ে বর্জের পরিমাণ সক্ষমতার চেয়ে অনেক বেশি। Landfill - ভাগাড় Compaction - ঘনীকরণ Compacted - ঘনী করা "First landfill sites"। Guinness World Records।  "Landfills"। education.nationalgeographic.org (ইংরেজি ভাষায়)। সংগ্রহের তারিখ ২০২৪-০৪-১১।  "Largest landfills in the world"। Statista (ইংরেজি ভাষায়)। সংগ্রহের তারিখ ২০২৪-০৪-১১।  ভৈরব, সুমন মোল্লা। "উন্মুক্ত স্থানে ময়লার ভাগাড়"। www.prothomalo.com। সংগ্রহের তারিখ ২০২৪-০৪-১১।  ঝালকাঠি, প্রতিনিধি। "সুগন্ধা যেন পৌরসভার ময়লার এক ভাগাড়"। www.prothomalo.com। সংগ্রহের তারিখ ২০২৪-০৪-১১।  চন্দন, মো শাহনেওয়াজ খান (২০২১-০৮-০৪)। "মাতুয়াইল ময়লার ভাগাড়: দুর্ভোগে এলাকাবাসী, ঝুঁকিতে পরিবেশ"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৪-১১।
এলংজানি নদী

এলংজানি নদী বা ইলাংজানি নদী যমুনার একটি শাখানদী। নদীটি বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক এলংজানি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৭। যমুনার পশ্চিম দিকের প্রবাহটি এলংজানি নামে পরিচিত। এই নদী তাসেরির নিলকুঠির পার্শ্বদেশ স্পর্শ করে কেদারপুর গ্রামের মধ্য দিয়ে তিল্লি গ্রামের কিঞ্চিত পশ্চিমে ধলেশ্বরীর সঙ্গে মিলিত হয়েছে। এই নদী দেউলি গ্রামের কাছ থেকে বের হয়ে মানিকগঞ্জের কাছে ধলেশ্বরীতে পড়েছে। টাঙ্গাইল জেলার সদর উপজেলার ধলেশ্বরী থেকে উৎপন্ন হয়ে দেলদুয়ারের মধ্য দিয়ে প্রবাহিত হয়ে টাঙ্গাইল জেলার মির্জাপুর উপজেলার নাংলী নদীতে পড়েছে। নদীটির দৈর্ঘ্য ৩৫ কিমি। প্রস্থ ৭০ মিটার। গভীরতা ৮.৫ মিটার। নদী অববাহিকার আয়তন ২১৮ বর্গ কিমি। প্রবাহ মৌসুমি ধরনের। মার্চ ও এপ্রিল মাসে পানি প্রবাহ থাকে না। কিন্তু জুলাই-আগস্ট মাসের বর্ষা মৌসুমে পানি প্রবাহ সবচেয়ে বেশি হয়। এ সময় প্রবাহের পরিমাণ ৫৫০ ঘনমিটার/সেকেন্ড। এ নদীতে জোয়ার-ভাটার প্রভাব নেই। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১। মানিক মোহাম্মদ রাজ্জাক (ফেব্রুয়ারি ২০১৫)। "উত্তর-কেন্দ্রীয় অঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৩৯-২৪০। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) বাংলাদেশের নদীঃ মোকাররম হোসেন; পৃষ্ঠা ১২৯; কথাপ্রকাশ; দ্বিতীয় সংস্করণঃ আগস্ট ২০১৪
সুজালপুর ইউনিয়ন

সুজালপুর ইউনিয়ন বাংলাদেশের দিনাজপুর জেলার অন্তর্গত বীরগঞ্জ উপজেলার একটি ইউনিয়ন। সুজালপুর ইউনিয়নের উত্তরে নিজপাড়া ইউনিয়ন, পূর্বে বীরগঞ্জ পৌরসভা, দক্ষিণে কাহারোল উপজেলা, পশ্চিমে ভোগনগর ইউনিয়ন অবস্থিত। ইউনিয়ন তথা বীরগঞ্জ উপজেলার একমাত্র ঢেপা নদীটি সুজালপুর ইউনিয়নের মধ্যে দিয়ে বয়ে গেছে। দিনাজপুর জেলার বীরগঞ্জ উপজেলার ঐতিহ্যবাহী অঞ্চল হলো সুজালপুর ইউনিয়ন। কাল পরিক্রমায় আজ সুজালপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সমুজ্জ্বল হয়ে উঠেছে। সুজালপুর নাম করা হয়েছে অনেক পড়ে বিট্রিশ সময় এর নাম ছিল নুরপুর। উপজেলার গন্যমান্য ব্যক্তিবর্গ সকলেই প্রাই সুজালপুর ইউনিয়ন এর মধ্যে ব্যবসাহ বাণিজ্য থেকে শুরু করে বড় বড় প্রতিষ্ঠান সবগুরোই প্রায় এই সুজালপুর ইউনিয়ন এর মধ্যে কিন্তু কালক্রমে বর্তমানে এই ইউনিয়ন থানার সবচেয়ে ছোট আকার ধারণ করে তার কারণ সুজালপুর মৌজা সম্পূর্ণ ভাবে পৌরসভা ঘোষণা হওয়ায়। তার পরও এখনোও ইউনিয়নটি তার আগের নামই ধারণ করে আছেন। সুজালপুর ইউনিয়নে সাহিত্য ও সাংস্কৃতির চর্চার দিক দিয়ে আবহমানকাল থেকেই ঐতিহ্যবাহী। এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায় অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। ৫নং সুজাপুর ইউনিয়নে বিভিন্ন সাংস্কৃতিক প্রতিষ্ঠান এবং ঐতিহ্যগত আচার অনুষ্ঠানদৃষ্টে প্রতীয়মান হয় যে, এখানকার মানুষ শিল্প সংস্কৃতির প্রতি অত্যন্ত অনুরাগী । পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বনের সময়, মুসলমানদের ঈদ উৎযাপনের সময় এ উপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এ এলাকার বেশ জনপ্রিয় বাদ্যযন্ত্র। সবচেয়ে বড় বিষয় হলো সাম্প্রদায়িক সম্প্রীতির এক অনন্য দৃষ্টান্ত বহন করে আছেন এই ইউনিয়নটি। সকলে মিলে সকল উৎসব খুব সুন্দর ভাবে পালন করে থাকে। পুজার সময় হিন্দু মুসলমান সাঁওতাল থেকে শুরু করে খ্রীষ্টান সম্প্রদায়ের লোকজন এক সঙ্গে উৎসব উপভোগ করে এবং পালন করেন। উৎসব গুলোর সময় এক সৌন্দয্য প্রকাশ পায়। সুজালপুর ইউনিয়ন ১৯টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত। দিনাজপুর জেলা সদর থেকে হাইওয়ে রোড হয়ে ২৮ কি:মি:। রাস্তা ও সড়কের পরিমাণ (কি:মি:) পাকা ২৫কি: কাঁচা ৭০ কি:মি:। সুজালপুরের মোট জনসংখ্যা - ২৪৭৬৯ জন পুরুষ = ১২৬১৩ জন মহিলা = ১২১৫৬ জন এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ১৯টি প্রাথমিক বিদ্যালয় আছে। আমতলী উচ্চ বিদ্যালয় শীতলাই আলিম মাদ্রাসা সুজালপুর ইউনিয়নের অর্থনীতি মূলত কৃষি নির্ভর। জগদল হাট ইউনিয়নের একমাত্র দর্শনীয় স্থান বীরগঞ্জ - খানসামা রোড সংলগ্ন টেপা নদীতে দেওয়া স্লুইচ গেট। উপসহকারী কৃষি কর্মকর্তা ইউনিয়ন ভুমি অফিস ইউনিয়ন স্বাস্থ্য কেন্দ্র পরিবার পরিকল্পনা "বাংলা নিউজ.কম"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২১।  "গ্রাম ভিত্তিক লোকসংখ্যা"। জন্ম নিবন্ধ অনুসারে। সংগ্রহের তারিখ ২০০৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] সুজালপুর ইউনিয়নের শিক্ষাপ্রতিষ্ঠান[স্থায়ীভাবে অকার্যকর সংযোগ]
ক্রিয়াবাদী ভাষাবিজ্ঞান

ক্রিয়াবাদী ভাষাবিজ্ঞান (ইংরেজি: Functional linguistics) ভাষা গবেষণার একটি ধারা যেখানে যোগাযোগের মাধ্যম হিসেবে ভাষার ব্যবহার বা কাজকে (function) কেন্দ্রীয় স্থান দেয়া হয়, এবং সে অনুসারে ভাষাকে বিশ্লেষণ করা হয়। যারা এই মতবাদের অনুসারী, তাদেরকে ক্রিয়াবাদী ভাষাবিজ্ঞানী (functionalists) বলা হয়। ক্রিয়াবাদীরা ভাষাবিজ্ঞানের মূল ধারার বিধিবাদীদের (formalists) বিরোধী। ঘোর বিধিবাদীরা ভাষাকে মানুষের মনের একটি সহজাত বৈশিষ্ট্য হিসেবে গণ্য করেন। অন্যদিকে ক্রিয়াবাদীরা মনে করেন ভাষার যোগাযোগমূলক ক্রিয়া বা ভূমিকা অগ্রাহ্য করে ভাষা গবেষণা সম্ভব নয়।
সামী আসলাম

সামী আসলাম (পাঞ্জাবী :سمیع اسلم); জন্ম ১২ ডিসেম্বর ১৯৯৫) হলেন একজন পাকিস্তানি ক্রিকেটার। তিনি একজন বা-হাতি ব্যাটসম্যান এবং অনিয়মিত ডান হাতি মিডিয়াম পেস বোলার হিসেবে খেলে থাকেন। তিনি ২০১২ সালের অস্ট্রেলিয়ার অনুষ্ঠিতব্য অনূর্ধ্ব-১৯ ক্রিকেট বিশ্বকাপের পাকিস্তান দলের অন্যতম একজন সদস্য ছিলেন। ২০১৪ সালের সংযুক্ত আরব আমিরাতে অনুষ্ঠিতব্য অনূর্ধ্ব-১৯ ক্রিকেট বিশ্বকাপে আসলাম অধিনায়কের দায়িত্ব পালন করেন; যেখানে তার অসাধারণ অধিনায়কত্বের সুবাদে পাকিস্তান দল ফাইনাল খেলার সৌভাগ্য অর্জন করে। বর্তমানে ২০১৪ সালের গ্রীষ্মকালীন দলের জন্য নির্বাচিত হন। তিনি ২০১৪-১৫ মৌসুমে পাকিস্তান ক্রিকেট দলের বাংলাদেশ সফরে পাকিস্তানের হয়ে একদিনের আন্তর্জাতিক ক্রিকেটে আত্মপ্রকাশ করেন। যেখানে তিনি ৪৫ রান করে নাসির হোসেনের বলে আউট হন। আহমেদ শেহজাদ উমর আকমল Pakistan squad – 2012 ICC U-19 WC http://www.espncricinfo.com/icc-under-19-world-cup-2014/content/current/player/547079.html "Pakistan bat, make three changes"। ESPN Cricinfo। সংগ্রহের তারিখ ২২ এপ্রিল ২০১৫।  Sami Aslam – Cricinfo profile Sami Aslam – interview with alrasub.com
জিওফ পুলার

জিওফ্রে পুলার (ইংরেজি: Geoff Pullar; জন্ম: ১ আগস্ট, ১৯৩৫ - মৃত্যু: ২৫ ডিসেম্বর, ২০১৪) ল্যাঙ্কাশায়ারের সুইন্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। ১৯৫৯ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান ছিলেন। এছাড়াও লেগ ব্রেক বোলিংয়ে পারদর্শী ছিলেন তিনি। নডি ডাকনামে পরিচিত জিওফ পুলার কাউন্টি ক্রিকেটে ল্যাঙ্কাশায়ার ও গ্লুচেস্টারশায়ার দলে প্রতিনিধিত্ব করেন। মাঝারিসারির ব্যাটসম্যান হিসেবে পরিচিতি লাভ করলেও ১৯৫৯ সালে ভারতের বিপক্ষে অনুষ্ঠিত টেস্টে ব্যাটিং উদ্বোধনে নেমে সফলতাও লাভ করেছিলেন। হেডিংলিতে অনুষ্ঠিত টেস্টে ৭৫ এবং ওল্ড ট্রাফোর্ডের টেস্টে প্রথম ল্যাঙ্কাশায়ারিয়ান হিসেবে শতরান পান। ২ জুলাই, ১৯৫৯ তারিখে লিডসে সফরকারী ভারত দলের বিপক্ষে প্রথমবারের মতো টেস্ট ক্রিকেট খেলতে নামেন। স্বদেশী হ্যারল্ড রোডস ও ভারতীয় অরবিন্দ আপ্তের সাথে একযোগে টেস্ট অভিষেক পর্ব সম্পন্ন হয় তার। ঐ খেলায় তার দল ইনিংস ও ১৭৩ রানে জয়লাভ করেছিল। এর পরের চার বছর ইংল্যান্ড দলের নিয়মিত সদস্য হিসেবে আন্তর্জাতিক ক্রিকেট অঙ্গনে সরব ছিলেন। এ সময়েই তিনি তার চারটি শতরান তুলেন ৪৩-এর অধিক ব্যাটিং গড়ে। ১৯৫৯-৬০ মৌসুমে ওয়েস্ট ইন্ডিজের ওয়েস হল, গারফিল্ড সোবার্স ও চার্লি গ্রিফিথের বোলিং আক্রমণ মোকাবেলা করে পাঁচ টেস্টেই ভাল খেলেন। এরপর ১৯৬০ সালে নিজ দেশে সফরকারী দক্ষিণ আফ্রিকার বিপক্ষে পুলার বেশ সফলকাম হন। তন্মধ্যে ওভালে নিজস্ব সর্বোচ্চ ১৭৫ তোলেন। এ সময় তিনি প্রথম উইকেট জুটিতে কলিন কাউড্রের সাথে ২৯০ রান করেন। এরপর ১৯৬১-৬২ মৌসুমে ভারত ও পাকিস্তান সফর করেন। পাকিস্তানের বিপক্ষে জোড়া শূন্য লাভ করলেও উভয় দলের বিপক্ষে দলের ব্যাটিং গড়ে শীর্ষে ছিলেন। তবে ১৯৬১ সালে অস্ট্রেলিয়ার বিপক্ষে তিনি তেমন সুবিধা লাভ করতে পারেননি। অ্যালান ডেভিডসনের হাতে পাঁচবার আউট হন। ১৯৬২-৬৩ মৌসুমে অস্ট্রেলিয়া সফরের পর ফুসফুসের প্রদাহজনিত রোগে আক্রান্ত হন। এরফলে ইংল্যান্ড দলে খেলার যোগ্যতা হারান যা পরবর্তীতে তিনি দলে যোগ দিতে পারেননি। ল্যাঙ্কাশায়ার দলে সফলতা না পাওয়ায় ১৯৬৯ সালে গ্লুচেস্টারশায়ার দলে যোগ দেন। প্রথম মৌসুমেই কাউন্টি দলটিতে ব্যাটিং গড়ে শীর্ষে ছিলেন। কিন্তু পরের বছরই মাত্র ছয় খেলায় অংশ নেয়ার পর হাঁটুতে আঘাতপ্রাপ্তির ফলে তাকে অবসর নিতে বাধ্য হন। ১৯৫৯ সালে ক্রিকেট রাইটার্স অ্যাসোসিয়েশন কর্তৃক বর্ষসেরা যুব ক্রিকেটারের পুরস্কার লাভ করেন। এছাড়াও, ১৯৬০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। টেবিল টেনিসেও জুনিয়র পর্যায়ে ইংল্যান্ডের প্রতিনিধিত্ব করেন। ৭৯ বছর বয়সে ২৫ ডিসেম্বর, ২০১৪ তারিখে তার দেহাবসান ঘটে। Bateman, Colin (১৯৯৩)। If The Cap Fits। Tony Williams Publications। পৃষ্ঠা 135। আইএসবিএন 1-869833-21-X। সংগ্রহের তারিখ ২৭ এপ্রিল ২০১১।  Peter Mason। "Geoff Pullar obituary"। the Guardian।  "India in England (1959): Scorecard of third Test"। Cricinfo। সংগ্রহের তারিখ আগস্ট ২, ২০১৯।  "Geoff Pullar: Former England cricketer dies"। BBC Sport।  "Geoff Pullar - obituary"। The Telegraph। ২ জানুয়ারি ২০১৫। সংগ্রহের তারিখ ৪ জানুয়ারি ২০১৫।  কলিন কাউড্রে ইমরুল কায়েস উইজডেন বর্ষসেরা ক্রিকেটার ইংরেজ টেস্ট ক্রিকেটারদের তালিকা আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা ইএসপিএনক্রিকইনফোতে জিওফ পুলার (ইংরেজি) ক্রিকেটআর্কাইভে জিওফ পুলার (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
তুম হি হো

"তুম হি হো" (হিন্দি: तुम ही हो; ইংরেজি: You are the one) হলো ভারতীয় ব্লকবাস্টার ছবি আশিকি ২ এর একটি গান। গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা। গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল, গানটির দৈর্ঘ্য ৪ মিনিট ২২ সেকেন্ড। গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়। গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করনে ছাড়া হয়।মূলত এই গানটির কারণে আশিকি ২ বক্স অফিসে কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে। তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল। পলক মুছল এর সাথে গানটির আরেক সংস্করন মেরি আশিকি বের করা হয়। Sharma, Sarika (৪ এপ্রিল ২০১৩)। "Tum Hi Ho from Aashiqui 2 a hit on YouTube with over 1.85 mln+ views in 10 days"। The Indian Express। সংগ্রহের তারিখ ২২ মে ২০১৩।  "Big Star Entertainment Awards Winner List"। Pinkvilla। ২০১৩-১২-১৮। ২০১৪-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৪-০৩-২০।  "Aashiqui 2 tops the charts as Tum Hi Ho becomes love anthem of the year"। সংগ্রহের তারিখ ২৯ জুন ২০১৪।  তুম হি হো ইউটিউবে
ছায়াপথসমূহের তালিকা

অ্যাবেল ১৮৩৫ আইআর১৯১৬ এএম০৬৪৪-৭৪১ অ্যান্ডোমিডা নীহারিকা (M31/NGC 224) অ্যান্ড্রোমিডা ১ Antennae Galaxies (NGC 4038/NGC 4039) Aquarius Dwarf Black Eye Galaxy (M64/NGC 4826) Bode's Galaxy (M81/NGC 3031) Canis Major Dwarf Galaxy Carina Dwarf Centaurus A Galaxy Cigar Galaxy (M82/NGC 3034) Circinus Galaxy Draco Dwarf Dwingeloo 1 Dwingeloo 2 Fornax Dwarf Hoag's object (a ring galaxy) Huchra's Lens HVC 127-41-330 I Zwicky 18 IC 10 IC 1613 IOK-1 বৃহৎ ম্যাজেলানীয় মেঘমালা Leo I (dwarf galaxy) LGS 3 M32 (NGC 221) M49 M58 M59 M60 M61 M65 M66 M74 (NGC 628) M77 M84 M85 M86 M87 M88 M89 M90 M91 M94 M95 M96 M98 M99 M100 (NGC 4321) M105 M106 M108 M109 M110 (NGC 205) Maffei I Maffei II আকাশগঙ্গা ছায়াপথ - পৃথিবী এই ছায়াপথে অবস্থিত, আকাশগঙ্গার উপগ্রহ ছায়াপথসমূহের তালিকা NGC 1 NGC 2 NGC 3 NGC 55 NGC 185 NGC 147 NGC 300 NGC 404 NGC 891 NGC 1275 NGC 1569 NGC 1705 NGC 2403 NGC 2812 NGC 3109 NGC 3115 NGC 3184 NGC 3226 NGC 3227 NGC 3370 NGC 3384 NGC 3628 NGC 3982 NGC 4395 NGC 4414 NGC 4555 NGC 4565 NGC 4881 NGC 5078 NGC 5195 NGC 6240 NGC 6822 (Barnards galaxy) NGC 7331 NGC 7742 Galaxy 0402+379 Pegasus Dwarf Phoenix Dwarf Pinwheel Galaxy (M101/NGC 5457) RXJ1242-11 Sagittarius Dwarf Elliptical Galaxy Sculptor Dwarf Sextans A Sextans Dwarf Small Magellanic Cloud Sombrero Galaxy (M104) Southern Pinwheel Galaxy (M83/NGC 5236) Spindle Galaxy Spindle Galaxy in Draco (NGC 5866, possibly M102) Spindle Galaxy in Sextans (NGC 3115) Spiral Galaxy ESO 269-57 Sunflower Galaxy (M63) ট্রায়াঙ্গুলাম ছায়াপথ (M33/NGC 598) Tucana Dwarf Ursa Minor Dwarf VIRGOHI21 Virgo Stellar Stream ওয়ার্লপুল ছায়াপথ (M51/NGC 5194) Willman 1 Wolf-Lundmark-Melotte (WLM) UGC 5675 নিকটতম ছায়াপথসমূহের তালিকা